સાહિત્ય સમાજનું દર્પણ છે. પ્રત્યેક દેશની પોતાની એક આગવી ભાષા હોય છે. જેટલી ભાષા સમૃદ્ધ તેટલું તેનું સાહિત્ય સમૃદ્ધ. ભારત જેવા વિશાળ દેશમાં સદીઓથી અંગ્રેજોની ગુલામીના કારણે સાહિત્યમાં ઘણો મોટો ચઢાવ - ઉતાર જોવા મળતો હતો. દેશ નાના નાના ટુકડાઓમાં વહેંચાઈ જવાથી દરેક ટુકડાઓની ભાષા અલગ અલગ થવા પામી. દેશની આઝાદી અપાવવાની તૈયારી વખતે એક સર્વમાન્ય ભાષાની જરૂર પડતાં ગાંધીજીએ સર્વસંમતિથી હિન્દી ભાષાને સંપર્ક ભાષા તરીકેનો પ્રસ્તાવ મૂક્યો. આ પ્રસ્તાવ દરેકે સ્વીકારતાં હિન્દી ભાષાને રાષ્ટ્રીય ભાષાનું બિરૂદ આપવામાં આવ્યું; ત્યારથી તે આજ દિન સુધી ૧૪ મી સપ્ટેમ્બરને હિન્દી દિવસ તરીકે મનાવવામાં આવે છે.